cyanic-selkie/wikianc huggingface dataset:
საბრი იულკერი
ოჯახი
საბრი ულქერის ოჯახი ყირიმელი თათრებია. მამამისი, ჰაჯი ისლამ ეფენდი, 1891 წელს, როდესაც ის მხოლოდ 18 წლის იყო, ყირიმიდან სტამბულში ჩავიდა და ოსმალეთის მოქალაქეობა მიიღო. ის თრაკიაში დაინიშნა მასწავლებლად, სადაც დაქორწინდა თავის მსგავს ყირიმელ ემიგრანტზე. თეკირდაღის სარაის რაიონში მსახურობისას ოჯახი ბალკანეთის ომების გამო ჯერ სტამბულში დაბრუნდა, შემდეგ კი ყირიმში. საბჭოთა ხელისუფლების დამყარების შემდეგ, რეგიონის მუსლიმებზე ზეწოლის გამო, 1929 წელს, ოჯახი კვლავ გადავიდა სტამბულში.
გიუზიდეს და საბრი ულქერს ჰყავდათ სამი შვილი: ალი ულქერი, ახსენ ოზოკური და მურატ ულქერი. ალი ულქერი 9 წლის ასაკში უბედური შემთხვევის შედეგად გარდაიცვალა. გიუზიდე ულქერი 2010 წელს გარდაიცვალა, თავად საბრი კი 2012 წელს. საბრი ულქერს ჯერ კიდევ პენსიაზე გასვლამდე უწოდებდნენ „შოკოლადის მეფეს“. მის დაკრძალვას ესწრებოდნენ თურქეთის პრემიერ-მინისტრი რეჯეფ თაიფ ერდოღანი, სტამბოლის გუბერნატორი ჰუსეინ ავნი მუთლუ, სტამბულის მერი ქადირ თოფბაში, მთავრობის რამდენიმე მინისტრი და სხვა ცნობილი თურქი პოლიტიკოსები.
საბრი ულქერის სახელი დაერქვა ცენტრს (კემბრიჯი, მასაჩუსეტსის შტატი).
სქოლიო
კატეგორია:თურქი ბიზნესმენები კატეგორია:გარდაცვლილი 2012 კატეგორია:დაბადებული 1920 კატეგორია:დაბადებულები ყირიმში
პეტრე ამირანაშვილის ქუჩა
პეტრე ამირანაშვილის ქუჩა — ქუჩა თბილისში, ნაძალადევის რაიონში (ზღვისუბანი); დასაწყისი ვასილ კაკაბაძის ქუჩიდან. წარმოიქმნა XX საუკუნის 70-იან წლებში. 1981 წელს თემქის დასახლების 69-ე ქუჩას პეტრე ამირანაშვილის სახელი დაერქვა.
ლიტერატურა
ამირანაშვილი
ყაბილი
ყაბილი (Qabıllı) — სოფელი აზერბაიჯანში, ნახიჩევანის ავტონომიურ რესპუბლიკაში, კანგარლის რაიონში. მოსახლეობის რაოდენობა —  1 079 კაცი.
რესურსები ინტერნეტში
კატეგორია:კანგარლის რაიონის სოფლები
ვა-ბანკი
350px|მინიატიურა|[[ფარაონი (თამაში)|ფარაონის თამაში მე-18 საუკუნეში]] ვა-ბანკი (va banque) — ტერმინი ბანქოს თამაშობებში, აღნიშნავს მოთამაშის მიერ თავის განკარგულებაში მყოფი მთელი ფულის ფსონად ჩადებას. ამ დროს დანარჩენი მოთამაშეები უნდა დასვან ვა-ბანკზე წასულ მოთამაშეზე ან არანაკლები თანხა, ან ხელი გაუშვან, რის შედეგადაც, მოგებულს მთელი თანხა ერგება, ხოლო დანარჩენი მოთამაშეები თავის ფსონებს კარგავენ. ტერმინი წარმოიშვა მე-18 – მე-19 საუკუნეებში პოპულარული ბანქოს თამაშიდან ფარაონი.
ყველაზე ხშირად ტერმინს იყენებენ შესიტყვებაში „ვა-ბანკზე წასვლა“, „ვა-ბანკზე თამაში“ და ა. შ. გადატანითი მნიშვნელობით აღნიშნავს მოქმედებას რომელიც დიდ რისკთან არის დაკავშირებული. ცნობილია, რომ ეს ტერმინი გამოყენებულ იქნა 1939 წელს გერინგის და ჰიტლერის საუბარში, რომელიც დიდი ბრიტანეთის მიერ ომის გამოცხადებას შეეხებოდა. გერინგმა ჰიტლერს ურჩია: „ჩვენ გვინდა გავრისკოთ“, რაზეც ჰიტლერმა უპასუხა: „მე მთელი ცხოვრებაა ვა-ბანკზე ვთამაშობ“.
პოკერში აქვს თავისი დასახელება — ოლ-ინი (all in).
სქოლიო
კატეგორია:ბანქო
ყარაბაღლარი (მრავალმნიშვნელოვანი)
ყარაბაღლარი შეიძლება აღნიშნავდეს:
ოვჩუბარა
კატეგორია:ბილიასუვარის რაიონის სოფლები
ქართული გეოგრაფიული აზროვნების ისტორია
ქართული გეოგრაფიული აზროვნების ისტორია- საქართველოს გეოგრაფიული აზროვნების განვითარებას, მრავალსაუკუნოვანი ისტორია აქვს, ამიტომ გეოგრაფიული აზროვნება და ქვეყნის ისტორია განუყოფელია ერთმანეთისგან, ხოლო მისი ცოდნა აუცილებელი პირობაა. გეოგრაფიის განვითარებამ რთული და გრძელი გზა განვლო,                                                 რომ თანამედროვე ცხოვრებაში თავი, როგორც  სამეცნიერო დისციპლინად დაემკვიდრებინა. პირველი ქართული საერო თუ საეკლესიო წყაროები ფაქტობრივად, პირველ ქართულ გეოგრაფიულ წყაროებად მიიჩნევა, რადგან მთელ რიგ გეოგრაფიული ხასიათის ცნობებს შეიცავს. ძველ საქართველოში სხვა ქვეყნების მსგავსად გეოგრაფია აღწერილობითი ხასიათის იყო მაგალითად მიმდებარე ქვეყნებზე გეოგრაფიული ცნობების შეკრების  საჭიროების შემთხვევაში  ადამიანთა ჯგუფს ევალებოდა სახელმწიფო წყობის ,მოსახლეობის და მათი განლაგების, ქალაქების ,სოფლების, გზების, ბუნებრივი პირობების, ციხესიმაგრების აღწერა , სისტემატიზაცია და ცოდნა .ეს ინფორმაცია კი ხელს შეუწყობდა მომავალი ბრძოლის ადგილების შერჩევას ასევე  სახელმწიფო საზღვრის გამაგრებასა და სასიცოცხლოდ აუცილებელი სავაჭრო გზების დაცვას.
საქართველოს გეოგრაფიული აზროვების, შესწავლის ისტორია იყოფა 5 პერიოდად: ანტიკურ, შუა საუკუნეების, აღორძინების ,ახალ და უახლოეს პერიოდად. ანტიკური პერიოდი ძვ.წ VI ს-დან ახალი წ. IV -მდე გრეძელდებოდა და ამდროინდელი საქართველოს შესახებ ერთ-ერთ პირველ გეორაფიულ ნაშრომად ითვლება ძველი ბერძენი ისტორიკოსის და გეოგრაფის, ჰეკატეოს მილეტელი ( ძვ.წ VI-V სს) ნაშრომი „მიწის აღწერა" სადაც იგი მოიხსენიებს კოლხებს, კავკასიონს და შავ ზღვას.
საქართველოს შესახებ ასევე მნიშვნელოვან გეოგრაფიულ ინფორმაციას და წყაროებს შეიცავს ბერძენი მეცნიერების ნაშრომები მათ შორის ჰიპოკრატე ( ძვ.წ V-IV სს, „ჰაერთა, წყალთა და ადგილთა შესახებ”) ქსენოფონტის (ძვ.წ V-IV სს „ანაბასისი" ) სკილაკ კარიანდელის( ძვ.წ IV ს „პერიპლუსი") ჰეროდოტეს ( ძვ.წ V ს „ისტორია" ) აპოლონ როდოსელის (ძვ.წ III ს „არგონავტიკა" ) სტრაბონის  ( ძვ.წ II-ახ.წ III სს, „გეოგრაფია") კლავდიუს პტოლემეს ( ახ.წ II ს, „ გეოგრაფიის სახელმძღვანელო და მსოფლიოს რუკა" ) და სხვა. მათს თხზულებებში აღწერილი და მოხსენიებულია სხვადასხვა გეოგრაფიული ობიექტები მაგალითად მდინაარები, მხარეები.ტბები, ქალაქები და ა.შ.
ჩვენი ქვეყნის ისტორიის და ეთნოგრაფიის შესახებ მნიშვნელოვან ცნობებს შუა საუკუნეების იტალიელი მოგზაური, ვაჭარი და მწერალი მარკო პოლო იძლევა. ასევე აღსანიშნავია ბიზანტიელი ისტორიკოსის პროკოპი კესარიელის სომეხი მეცნიერის ანანია შირაქაცის და იტალიელი ამბროჯო კონტარინის ნაშრომებში წარმოდგენილი გეოგრაფიული ცნობები.
აღორძინების ეპოქა მოიცავს XVI-XVIII საუკუნეებს და ამ პერიოდში კვლავ გრძელდება კავკასიისა და საქართველოს შემსწავლელი გეოგრაფიული კვლევები ამაში კი დიდი წვრილი მიუძღვით დასავლეთ ევროპელ და რუს მოგზაურებსა და მკლევარებს:, არქანჯელო ლამბერტის , ჟან შარდენი ს , ჟოზეფ პიტონ დე ტურნეფორის.
მათ ნაშრომებში აღწერილია ქალაქები, ციხე-სიმაგრეები, მთები, მდინარეები და სხვა. ახალი პერიოდი მოიცავს XIX საუკუნესა და XX ს დასაწყისს. ამ დროს საქართველო რუსეთის იმპერიის შემადგენლობაშია და პოლიტიკური ორიენტაციიდან გამომდინარე ქვეყნის ტერიტორიაზე გეოგრაფიული ხასიათის კვლევებს აწარმოებს.ამ დროის მანძილზე იხსნება მრავალი სპეციალური დაწესებუბულება და მიმდინარეობს რუკების გამოცემა.
რაც შეეხება უახლოეს პერიოდს ამ დროს ინტესიურად მიმდინარეობს გეოგრაფიული კვლევები და ახალი სამეცნიერო თუ სასწავლო ცენტრების გახსნას. დიდი ყურადღება ეთმობა გეოგრაფიულ პროგნოზირებას, ბუნებრივი რესურსების დაცვას, რაციონალურ გამოყენებას და მდგრადი განვითარების პრობლემებს.
ქართული გეოგრაფიის აზროვნების განვითარებაში დიდი წვლილი მიუძღვით ქართველ მოგზაურებს რომლებიც  აღწერდნენ და სწავლობდნენ  როგორც საკუთარ ისე უცხო ქვეყნებს. ქართველი მოგზაურებიდან აღსანიშნავია მწერალი ჩახრუხაძე ს, დავით ულუ ს და დავით ნარინს, ნიკოლოზ ჩოლოყაშვილს, თეიმურაზ ბაგრატიონს,  ვახუშტი ბაგრატიონს და სხვებს.
აურაუის რაიონი
რესურსები ინტერნეტში
კატეგორია:უანკაველიკის რეგიონის რაიონები კატეგორია:კასტროვირეინის პროვინციის რაიონები
კლასობრივი ბრძოლა
კლასობრივი ბრძოლა — თეორია კლასობრივი საზოგადოების კონფლიქტური შინაგანი ბუნების შესახებ. მარქსისტულ დისკურსში კლასობრივი ბრძოლა გამოხატულებაა იმ ანტაგონიზმის, რომელიც წარმოიშვება, ერთი მხრივ, კლასობრივი ექსპლუატაციის, ხოლო, მეორე მხრივ, საწარმოო ძალებისა და საწარმოო ურთიერთობის არათანაბარი განვითარების შედეგად.
მე-19 საუკუნის ფილოსოფოსებმა კარლ მარქსმა და ფრიდრიხ ენგელსმა განავრცეს კლასობრივი ბრძოლის თეორია. მათ გააანალიზეს კაპიტალისტური საზოგადოების სტრატიფიკაცია კლასებად წარმოების საშუალებებთან დამოკიდებულების მიხედვით: გაბატონებული კლასს, ბურჟუაზიას, კერძო საკუთრებაში აქვს წარმოების საშუალებები და ეწევა დაქირავებული შრომის ექსპლუატაციას. ჩაგრული კლასი, პროლეტარიატი, მოკლებულია წარმოების საშუალებებს და იძულებულია თავისი სამუშაო ძალა ბურჟუაზიას მიჰყიდოს. ინტერესთა სხვადასხვაობა კლასებს შორის ხდება კლასობრივი ბრძოლის მიზეზი, რომელიც იძენს პოლიტიკურ, თეორიულ და ეკონომიკურ ხასიათს. ბურჟუაზია ცდილობს შეინარჩუნოს არსებული ფორმაცია, რაც მშრომელი მასების შეუზღუდავი ექსპლუატაციის საშუალებას იძლევა. პროლეტარატი ესწრაფვის არსებული წყობის მოშლას და უკლასო საზოგადოების შექმნას. კარლ მარქსის აზრით, კლასობრივი ბრძოლა სოციალური დინამიკის უმთავრესი განმსაზღვრელი ფაქტორია. მარქსისტული თეორიის მიხედვით, კლასობრივი ბრძოლის პროდუქტია სახელმწიფო — რეპრესიული მანქანა, რომელიც ემსახურება გაბატონებული კლასის ინტერესების დაცვას და ჩაგრული კლასის წინააღმდეგობის ჩახშობას.
ლიტერატურა
კატეგორია:კომუნიზმი კატეგორია:მარქსიზმი კატეგორია:საბჭოთა იდეოლოგია
ალმონასიდ-დე-ლა-კუბა
ალმონასიდ-დე-ლა-კუბა (Almonacid de la Cuba, Almonecir de la Cuba) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-ბელჩიტეს კომარკის შემადგენლობაში. ფართობი — 55,206425 კმ². მოსახლეობა — 230 კაცი (2020 წ.).
სქოლიო
კატეგორია:სარაგოსის მუნიციპალიტეტები
Players Tour Championship 2014-2015
Players Tour Championship 2014-2015 — სნუკერის ტურნირების სერია, რომელიც დაიწყო 2014 წლის 17 ივნისს და დასრულდება 2015 წლის 28 მარტს. ტურნირები იმართება ევროპასა და აზიაში. ცხრა რეგულარული დაბალრეიტინგული ტურნირი დაგვირგვინდება ფინალებით.
ევროპის ტური
5/6 ტურნირის შემდეგ:
აზიის ტური
2/3 ტურნირის შემდეგ:
ფინალები
Players Tour Championship 2014-2015-ის ფინალები ჩატარდება 2015 წლის 24-28 მარტებს შორის ტაილანდში. მასში მონაწილეობას მიიღებს ევროპის ტურის ღირსების ორდენის მფლობელი 24 მოთამაშე და აზიის ტურის ღირსების ორდენის მფლობელი რვა მოთამაშე.
ვიაჩესლავ ივანოვი
ვიაჩესლავ ივანოვი (დ. 16 თებერვალი, 1866, მოსკოვი — გ. 16 ივლისი, 1949, რომი) — რუსი პოეტი, დრამატურგი, მთარგმნელი და ფილოლოგი.
ბიოგრაფია
პოეტურ ნაწარმოებებს აქვეყნებდა 1898 წლიდან. 1905 წლიდან გახდა რუსი სიმბოლისტების მეორე თაობის თეორეტიკოსი. 1924 წლიდან ცხოვრობდა იტალიაში. თარგმნა პეტრარკა და დანტე.
ლიტერატურა
კატეგორია:რუსი მამაკაცი პოეტები კატეგორია:დაბადებული 1866 კატეგორია:დაბადებული 16 თებერვალი კატეგორია:გარდაცვლილი 16 ივლისი კატეგორია:გარდაცვლილი 1949
რუისპირის წმინდა თევდორეს ეკლესია
რუისპირის წმინდა თევდორეს ეკლესია — არქიტექტურული ძეგლი სოფელ რუისპირის ჩრდილოეთ განაპირას, სასაფლაოზე თარიღდება VI საუკუნით.
ძეგლი სამეკლესიიანი ბაზილიკაა. ნაგებობის გეგმის გარეგანი აბრისი აღმოსავლეთ-დასავლეთის მიმართულებით ოდნავ წაგრძელებული სწორკუთხედია, რომელშიც მოქცეულია გვერდიგვერდ განლაგებული, ყრუ კედლებით გამიჯნული, სამი, წაგრძელებული სადგომი, რომლებიც თითო კარით უკავშირდება ერთმანეთს სამივე აფსიდიანია და დამოუკიდებელ ეკლესიებს წარმოადგენს. შუა სადგომი, დანარჩენ ორზე, რამდენადმე უფრო განიერია და ისევე როგორც სამხრეთ, შენობის მთელ სიგრძეზეა გაყოლებული. ჩრდილოეთისა — გაცილებით მოკლეა აღმოსავლეთიდან მას ეკვრის მოგრძო, გეგმით სწორკუთხა სათავსი, რომელიც მხოლოდ მთავრ ეკლესიას უკავშირდება. ეკლესია ძლიერ არის დაზიანებული გადარჩენილია მხოლოდ მთავარი ეკლესია, მაგრამ მასაც კამარისა და კონქის დიდი ნაწილი ჩამოშლილი აქვს, გვერდითი ეკლესიებიდან მხოლოდ მცირე ნაწილებია შემორჩენილი. მიუხედავად ამისა, მათი თავდაპირველი ფორმების აღდგენა მაინც ხერხდება. ეკლესია დიდი ზომის რიყის ქვის სწორი რიგებით, საგულდაგულოდაა ნაგები აფსიდის კუთხეების და პილასტრების დამაგვირგვინებელი იმპოსტები შირიმისაა. მათი პროფილი ერთნაირია — თარო და ირიბად ჩამოკვეთილი სიბრტყე. იგივე მასალის და პროფილის იყო კამარის ერთადერთი, საბჯენი თაღის კონსოლებიც. შიგნით კედლების ზედაპირი ჯერ ბათქაშითაა გასწორებული, ხოლო შემდგომ შელესილია. მთავარი ეკლესია შემაღლებული პროპორციებისაა. აღმოსავლეთით, ნალისებრი აფსიდის ცენტრში, მაღალი, თაღოვანი სარკმელია მოწყობილი, ჩრდილოეთ გვერდში კი მცირე კვადრატული ნიშა. საკურთხევლის სარკმლის გარდა, მთავარ ეკლესიას გრძივ კედლებში, ერთმანეთის მოპირდაპირედ განლაგებული, კიდევ ოთხი, ნალისებრთაღოვანი სარკმელი აშუქებდა. გრძივი კედლები დამუშავებულია სამ-სამი, არათანაბარი სიგანის, ყრუ თაღით, რომელთა შორის დასავლეთისა ბევრად განიერია დანარჩენებზე თაღები პილასტრებზეა გადაყვანილი, ჩრდილოეთ კედლის აღმოსავლეთ თაღში ჩრდილოეთ სადგომში გასასვლელი, სწორკუთხა კარია, რომელიც მთლიანი ქვის ზღუდრითაა გადახურული, სადგომის მხრიდან კი თაღოვანია. თვით სადგომი უაფსიდოა განათებული იყო აღმოსავლეთ კედლის შუაში გაჭრილი სარკმლით, რომელიც იატაკის დონიდან, დაახლოებით 1 მეტრ სიმაღლეზეა სათავსი გადახურული იყო ერთიანი კამარით. სამხრეთ ეკლესიის აფსიდისგან მხოლოდ ნაშთიღაა შემორჩენილი, გაურკვეველია სამხრეთ კედლის აღნაგობაც.
ეკლესიის სივრცეს პილასტრების ორი წყვილი და მათზე გადაყვანილი თაღები სამ ნაწილად ყოფდა, რომელთა შორის დასავლეთით მდებარე, დანარჩენ ორზე, ოდნავ უფრო გრძელია. ჩრდილოეთ ეკლესიის მცირე ზომისაა — სამხრეთისაზე თითქმის ორჯერ მოკლე. სამაღლით იგივეა, მაგრამ ოდნავ უფრო ვიწროა. აფსიდი ნალისებრი მოხაზულობისაა — უსარკმლო. სათავსი გადახურული იყო დამრეცი კამარით, რომლის ქუსლის წყობა მთავარი ეკლესიის ჩრდილოეთ კედელზეა შერჩენილი ჰქონდა თუ არა ჩრდილოეთ ეკლესიას დამოუკიდებელი შესასვლელი ჩრდილოეთიდან, კედლის დაზიანების გამო გაურკვეველია.
ლიტერატურა
კატეგორია:თელავის მუნიციპალიტეტის ტაძრები
ახშადების ხატი
ახშადების ხატი — არქიტექტურული ძეგლი ახალგორის მუნიციპალიტეტში, ახალგორის მიდამოებში. აგებულია გარდამავალ ხანაში.
ახშადურის წმ. გიორგის ეკლესიიდან ჩრდილო-აღმოსავლეთით 2,5 კმ-ში მდებარეობს სამონასტრო კომპლექსი "ახშადების ხატი", რომელიც დასავლეთიდან აღმოსავლეთისკენ წაგრძელებულ სწორკუთხა გეგმის მძლავრ გალავანშია მოთავსებული. მონასტრის კომპოზიციურ ცენტრს წარმოადგენს მაღალი ცალნავიანი დარბაზული ეკლესია გვიანი ხანის დასავლეთი მინაშენით. ეკლესია ფიქალის, რიყისა და შირიმის ქვითაა ნაგები. სავარაუდოა, რომ კარგად დამუშავებული შირიმის ქვები ძველი ეკლესიის ფრაგმენტებს წარმოადგენს. ქვის წყობა ფასადებზე უსისტემოა, მაგრამ ხატოვანი. შენობის გადახურვა მთლიანად ჩაქცეულია და ყრია ეკლესიის კედლებთან, თუმცა დასავლეთის კედლის ფრონტონის მოხაზულობიდან ჩანს, რომ სახურავი ნახევარწრიულ კამარას ეჭირა. კოლოფისებრი აბსიდი დარბაზისაგან იყოფა მხრებით. გადარჩენილია საკურთხევლის კონქი, რომელშიც შეიმჩნევა ფრესკის კვალი; ამჟამად მასში სიუჟეტის გარჩევა შეუძლებელია. ეკლესიის ინტერიერში გეგმას მთელ პერიმეტრზე შემოუყვება ხარისხი, რომელსაც დასავლეთიდან შემოსასვლელი კარი წყვეტს, ხოლო აღმოსავლეთიდან საკურთხევლის ცენტრში კედელთან მიდგმული ტრაპეზის ქვა. საკურთხეველში ჩრდილოეთით და სამხრეთით თითო სწორკუთხა ნიშაა. შედარებით მომცრო ნიშებია დარბაზის გრძივ კედლებში, პირდაპირ საკურთხევლის მხრებთან. ამ ნიშებს ზემოთ შერჩენილია კანკელის ბუდეები. ეკლესია განათებულია ოთხი სარკმლით: ორი მათგანი სამხრეთ კედელშია გაჭრილი, თითო კი დასავლეთით და აღმოსავლეთით. სარკმელთა ჭრილები იმდენად ვიწროა, რომ გარედან მათი აღქმა ძნელდება. გვიანი ხანის მინაშენს, რომელიც ეკლესიას დასავლეთიდან ეკვრის, შესასვლელი აქვს სამხრეთიდან, დასავლეთ კედელში კი გაჭრილია ერთი სარკმელი. მინაშენის გადახურვა მთლიანად ჩამონგრეულია. ეკლესიის გარშემო, გალავნის კედელთან შეიმჩნევა ნაგებობათა კვალი. ამჟამად, დანგრეული ნაგებობიდან აღსანიშნავია კარიბჭე, რომელიც გალავნის დასავლეთ კედელშია ჩართული. შემორჩენილი ნაწილის მიხედვით შეიძლება ვივარაუდოთ, რომ ის თაღოვანი უნდა ყოფილიყო. კარიბჭე მასიურია და სავარაუდოა, რომ მასზე სამრეკლო იდგა. გალავნის გარეთ ერთადერთი თაღოვანი ნაგებობაა, რომელიც თავის დროზე შელესილი ყოფილა. თაღი ჩამოქცეულია, მაგრამ შემორჩა მისი ერთი ქუსლი. ნაგებობის თავდაპირველი ფუნქციის დადგენა ძნელია. "ახშადების ხატის" სამონასტრო კომპლექსის მდგომარეობა მეტად მძიმეა. მისი ძირითადი ნაწილი დანგრეულია. ტერიტორია მთლიანად დაფარულია ნანგრევებითა და ხშირი მცენარეულობით, რაც ხელს უშლის ძეგლის საფუძვლიან აღწერას, აზომვას და ფოტოფიქსაციას.
ლიტერატურა
კატეგორია: ახალგორის მუნიციპალიტეტის ტაძრები
ბელა ტორნი
ანაბელა ეივერი ტორნი (Anabella Avery Thorne; დ. 8 ოქტომბერი, 1997) — ამერიკელი მსახიობი, მომღერალი, პროდიუსერი და მოდელი. სანამ დისნეის სერიალ „Shake It Up“-ში (2010-2013) მიიღებდა მონაწილეობას, ითამაშა რუთი სპაივის როლი სატელევიზიო სერიალ „My Own Worst Enemy“-ში (2008), ხოლო ტენსი ჰენრიკსონი სატელევიზიო დრამა სერიალის, „დიდი სიყვარული“-ის მეოთხე სეზონში. მან ფეიჯ ტოუნსენის როლი Freeform-ის დრამა სერიალ „ცნობილი და შეყვარებული“-ში ითამაშა, 2017-2018 წლებში. იგი გადაღებულია რამდენიმე ფილმში, მათ შორისაა: „არეულები“(2014), „დაფი“(2015), „ელვინი და თახვები:ნატეხი გზა“(2015), ერთ ტალღაზე“(2017), „მოჩვენება: გამოღვიძება“(2017), „ძიძა“(2017), „შუაღამის მზე“(2018), „მკვლელი ნაცია“(2018).
კარეირა
ბელამ თავისი სამოდელო კარიერა მაშინ დაიწყო, როდესაც იგი 6 კვირის იყო, იგი გამოჩნდა რამდენიმე ტანსაცმლის ბრენდის რეკლამაში, მათ შორისაა: „Neutrogena“, „Texas Instruments“, „Guess Jeans“, „Tommy Hilfiger“, „Candie's“, „Ralph Lauren“, „Gap“, „Diesel“ და სხვა. იგი იყო შემდეგი ჟურნალების გარეკნებზე: „Shape“, „Seventeen“, „Teen Vogue“, „Latina“, „Gay Times“, „Company“, „Marie Claire“, „CosmoGirl“, „Elle“, „Glamour“ და „GQ“. მან მონაწილეობა მიიღო რამდენიმე მუსიკალურ ვიდეოში, მათ შორისაა: ლიამ პეინის „Bedroom Floor“-ი და ლოგან პაულის „Outta My Head“.
ტორნი პირველად ეკრანებზე 2003 წელს გამოჩნდა, უმნიშვნელო როლით ფილმში "Stuck on You", სადაც ჯესის როლი შეასრულა. შემდეგ ის, ტელესერიალ „Entourage“-ის ეპიზოდებში გადაიღეს. მეორე ხარისხოვანი როლი ითამაშა 2008 წელს სერიალში „October Road“-ში. 2010 წელს მან მთავარი როლი მიიღო ტელესერიალში - „Shake It Up!“, სადაც სისი ჯონსის როლი ითამაშა.
ბელა, 2010 წელს ტელესერიალში „My Own Worst Enemy“-ში შესრულებული როლისთვის დაჯილდოვდა პრემიით „ახალგაზრდა მსახიობი“. 2014 წლის 16 მაისს, მისი სინგლის „Call it Whatever“-ის პრემიერა შედგა, ხოლო, 29 მაისს ამ სიმღერის კლიპი გამოიცა. მოგვიანებით, ეს სიმღერა მის სადებიუტო ალბომში „Jersey“-ში მოხვდა.
პირადი ცხოვრება
2014-2016 წლებში ბელას სასიყვარულო რომანი ჰქონდა მსახიობ გრეგ სალკინთან, 2016 წლის 23 აგვისტოს, სოციალური ქსელის საშუალებით ბელამ განაცხადა რომ იგი ბისექსუალია.
სქოლიო
კატეგორია:ამერიკელი მსახიობები კატეგორია:ამერიკელი მომღერლები კატეგორია:ამერიკელი პროდიუსერები კატეგორია:დაბადებული 1997 კატეგორია:დაბადებული 8 ოქტომბერი
ბონ-ჟეზუსი (პარაიბა)
ბონ-ჟეზუსი (Bom Jesus) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 318 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ კაჟაზეირასის შემადგენლობაში.
2010 წლის მონაცემებით, მოსახლეობა 2 400 ადამიანს შეადგენდა, მოსახლეობის სიმჭიდროვე 50.52 კმ²-ზე. ფართობი 47 502 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
არსენა მარაბდელი
არსენა მარაბდელი — მიხეილ ჯავახიშვილის ისტორიული რომანი, რომლის მთავარი გმირი ისტორიული პიროვნება, ყაჩაღი არსენა ოძელაშვილია.
რომანის შესახებ
იგი მწერლის სიცოცხლეშივე ცალკე წიგნად რამდენიმეჯერ გამოიცა. ნათარგმნია გერმანულად,რუსულ და სხვა ენებზე.მიხეილ ჯავახიშვილმა ისტორიული რომანი, ხალხურ ეპოსში ლეგენდად ქცეულ არსენას შესახებ, 1933-36 წლებში დაწერა. რომანი ასახავს ხალხის ბრძოლას ეროვნული და სოციალური თავისუფლებისთვის.იმ პერიოდის სისხლიანი რეპრესიების ფონზე რომანმა კიდევ უფრო დაამძიმა ხელისუფლების მწერლისადმი დამოკიდებულება. რომანში ნაჩვენებია ხალხის ბრძოლა ეროვნული და სოციალური თავისუფლებისთვის სწორედ XX საუკუნის პირველ ნახევარში.
რომანის სიუჟეტი
არსენა ოძელაშვილს იმ პერიოდში მოუხდა ცხოვრება, როცა რუსეთს კარგად ჰქონდა ფეხი მოკიდებული საქართველოში და ქართველი ხალხის ჩაგვრას მთელი ძალით ახორციელებდა. ქართველი ხალხი, კერძოდ კი, მარაბდელები ვერ აუდიოდნენ ბატონებისა და ხელისუფლებისაგან დაწესებული გადასახადების გადახდას. ამას თან ერთვოდა რუსეთის იმპერიის მიერ საქართველოს ხელში ჩაგდების სურვილი და გამწარებული ქართველები მზად იყვნენ ბრძოლისათვის, მხოლოდ მეთაურის გამოჩენას ელოდებოდანენ. სწორედ ამ დროს გამოჩნდა არსენა ოძელაშვილიც. მისი თვისებები ზუსტად შეეფერებოდა იმ საპასუხისმგებლო მოვალეობას, რასთანაც ქართველი ხალხი აპირებდა შერკინებას.
არსენა ოძელაშვილი (მარაბდელი) იყო სოფელ მარაბდაში ვაჟკაცობითა და სიბრძნით ცნობილი ვაჟკაცის - ღვთისავარის ვაჟი. ოძელაშვილი ითვლებოდა ზაალ ბარათაშვილის ყმად.
დიდმა გაჭირვებამ და აუტანელმა ყოფამ აიძულა არსენა, რომ ტყეში გავარდნილიყო რამდენიმე ერთგულ ადამიანთან ერთად. თავად ზაალ ბარათაშვილთან უთანხმოეობის გამო ჭაბუკი ოძელაშვილი ტყეში გაიჭრა. იგი ვერ ურიგდებოდა გლეხობის ჩაგვრას, ყმებით ვაჭრობას, ყმების გაჩუქებას, მზითვად გატანებას და სხვა. ებრძოდა მარბიელ მთიელთა ურდოებს, კოლონიური პოლიტიკის გამტარებელ ჩინოვნიკებს, ჩარჩ-ვაჭრებს. ხელისუფლებამ მის დასაპატიმრებლად რაზმი გაგზავნა. შემდეგ ბოდბისხეველის ღალატით შეიპყრეს, მაგრამ მალე ტყვეობას თავი დააღწია. სულ მცირე ხანში მის გარშემოუამრავი ხალხი შეიკრიბა. არსენას რაზმში იყვნენ ქართველები, ოსები, თათრები და კიდევ სხვადასხვა ეროვნების წარმომადგენლები. ისინი მართალია განსხავდებოდნენ ერთმანეთისაგან, მაგრამ მათი მიზანი ერთი იყო - მიეღწიათ ხალხის ბედნიერებისათვის.
არსენას რაზმის წევრები ერთგულების ფიცით შეიკვრნენ ტყეში. ჭკვიანი და შრომისმოყვარე მეთაური რაზმელებს უქმად არ აჩერებდა. მან იცოდა, რომ უსაქმურობა კაცს ვნებს. არსენა რაზმს წვრთნიდა და ამზადებდა მომავალი ბრძოლისათვის, ხოლო უქმე დროს ქვრივ-ობლებს ეხმარებოდა. არსენა მკაცრი, წესრიგის მოყვარე და დინჯი მეთაური იყო. იგი საქმეს სწრაფად, მაგრამ ერთპიროვნულად არ წყვეტდა.
სწორედ ასეთი დიდი ფიზიკური ძალით შეძლო მან კუჭატნელის დამარცხება, ხალხური ტრადიციით, ოძელაშვილის მკვლელად სწორედ გიორგი კუჭატნელია მიჩნეული. ასევე დიდი ვაჟკაცობითა და გამბედაობით მოახერხა არსენამ მარაბდის დროშის გადარჩენა და მაიორის დანარცხება ჯირითში. მის მიერ გადარჩენილი დროშა შემდგომში კვლავ აღმართა ახალმა თაობამ რუსეთის თვითმპყრობელობის დამხობისათვის და ბედნიერი მერმისის მოსაპოვებლად. ოძელაშვილი ძალიან პოპულარული იყო საქართველოსა და მის მოსაზღვრე მხარეში. არსენა ტყუილუბრალოდ არავის აწყენინებდა და დაჩაგრავდა. მან იცოდა, რომ მტრისთვისაც არ უნდა დაერტყა მანამ, სანამ იგი ერთხელ მაინც არ მოიქნევდა მახვილს.
არსენას წარმოსადეგი გარეგნობა ჰქონდა. „ხშირ ხუჭუჭ თმაში მუქი ოქრო ულივლივებდა, სახეზე და მკერდზე მზის ბრწყინვალე მზის შუქი აწვა და იგი ოდნავ წინ წამოწეული კვინიხით დაჩრდილულ თვალებს, გრძელი წამწამებით მოვლებულს, დიდრონსა და შავ თვალებს კიდევ უფრო მეტად ამუქებდა, ნელი ცეცხლით აკამკამებდა და ეს ცეცხლი ისე მტკიცე, უდრეკელი და იდუმალი იყო, ვითარცა ორი ამოწვდილი მახვილი.“
მარაბდელი არ გამოირჩეოდა დიდი განათლებით, მაგრამ მიუხედავად ამისა, მას არ უჭირდა განათლებულ ხალხთან ურთიერთობა. მიუხედავად დიდი თავდადებისა არსენამ ვერ მოახერხა ქართველი ხალხი თავისუფლებისათვის ეზიარებინა, ამიტომ აღმოხდა სინანულით აღსავსე სიტყვები „მე ან ნაადრევად დავბადებულვარ, ან ძალიან დამიგვიანია“.
სქოლიო
კატეგორია:მიხეილ ჯავახიშვილის ნაწარმოებები კატეგორია:ქართული რომანები კატეგორია:1933 წლის რომანები კატეგორია:ისტორიული რომანები კატეგორია:სოციალური რომანები კატეგორია:რეალისტური რომანები კატეგორია:ლიტერატურული რეალიზმი
აუა
აუა (Aua) — კუნძული ბისმარკის არქიპელაგში, წყნარ ოკეანეში, დასავლეთის კუნძულების ნაწილია და შედის პაპუა-ახალი გვინეის შემადგენლობაში. ადმინისტრაციულად შედის აილენდსის რეგიონის მანუსის პროვინციაში. 2004 წლის აღწერის მონაცემებით, კუნძულის მოსახლეობამ 1500 კაცი შეადგინა. სიმჭიდროვე — 214,286 კაცი/კმ².
გეოგრაფია
აუა წარმოადგენს პატარა მარჯნულ კუნძულს, რომელიც შემოფარგლულია მარჯნის რიფებით და მდებარეობს დაახლოებით 900 კილომეტრით ჩრდილო-აღმოსავლეთით პაპუა-ახალი გვინეის დედაქალაქ — პორტ-მორზბისაგან, და დაახლოებით 255 კმ-ით ჩრდილო-დასავლეთით მანუსის პროვინციის ადმინისტრაციული ცენტრიდან. მდებარეობს დასავლეთის კუნძულების დასავლეთ ნაწილში, კუნძულ ვუვულუს შორიახლოს. კუნძულის ფართობი შეადგენს დაახლოებით 7 კმ²-ს.
ისტორია
thumb|left|კუნძული აუა (1900 წლის სურათი). აუას კუნძული, როგორც მეზობელი კუნძული ვუვულუ, აღმოაჩინა 1545 წლის 19 აგვისტოს ესპანელმა ზღვაოსანმა ინიგო ორტის დე რეტესმა (Yñigo Ortiz de Retez), რომელიც მოლუკის კუნძულების ქალაქ ტიდორედან ახალი ესპანეთის ვიცე-სამეფოში ექსპედიციაში გააგზავნა ესპანეთის მეფე ფილიპე II-მ. მოგზაურმა კუნძულებს დაარქვა «თეთრი ადამიანების კუნძულები» (Islas de Hombres blancos) იქ მცხოვრები ადამიანების თეთრი სახის გამო. 1767 წლის 19 სექტემბერს კუნძულები ხელახლა აღმოაჩინა ინგლისელმა ზღვაოსანმა ფილიპ კარტერეტმა, რომელმაც კუნძულს სახელად დაარქვა «დუროურის კუნძული» (Durour) მისი გემის ერთ-ერთი ოფიცრის პატივსაცემად.
1903 წელს აუაზე ორმა გერმანელმა კოლონისტმა კუნძულ ახალი ირლანდიიდან და ბუკადან წამოსულ 12 ადამიანთან ერთად დააარსეს სავაჭრო პოსტი. უცხოელებს ადგილობრივი მოსახლეობა ეჭვის თვალით შეხვდა, ხოლო მოკლე ხანში ერთ-ერთი გერმანელის ავადმყოფობის დროს ერთ-ერთი კოლონისტი მოკლული იქნა. თეთრკანიანთა მხრიდან შურისძიების შიშით, კლან ბაარუფუს წარმომადგენლები (დაახლოებით 900 ადამიანი), რომლებიც აწარმოებდნენ ბრძოლას უცხოელების წინააღმდეგ, გაიქცნენ მეზობელ ნინიგოს კუნძულებზე. მაგრამ გზაში გაქცეულების კანოე მოხვდა შტორმში. შედეგად უკვალოდ გაქრა 600-დან 700 ადამიანამდე. გადარჩა მხოლოდ ორი კანოე, რომელთაგან ერთი 100 კუნძულის მოსახლე მიცურდა კუნძულ ვუვულუმდე, ხოლო მეორე 75 ადამიანით დაბრუნდა უკან აუაზე.
მოსახლეობა
ადგილობრივი მოსახლეობის მკვიდრი ენაა ვუვულუ-აუა, რომელსაც აქვს ორი დიალექტი: ვუვულუ და აუა. ამ ენაზე მოლაპარაკე ხალხის საერთო რაოდენობა შეადგენს დაახლოებით 1500 ადამიანი (2004 წელი), აქედან 1300 ადამიანი ცხოვრობს კუნძულებზე ვუვულუ და აუა.
კუნძულზე არსებობს ასაფრენ-დასაჯდომი ხაზი.
სქოლიო
კატეგორია:წყნარი ოკეანის კუნძულები კატეგორია:პაპუა-ახალი გვინეის კუნძულები
ვიოლეტა (ტელენოველა)
მინი| ვიოლეტა (Violetta) — არგენტინული ტელენოველა, გადაღებული ბუენოს-აირესში, Disney Channel-ის ლათინურ ამერიკული, ევროპული, შუა აღმოსავლეთური და აფრიკული (EMEA) ფილიალების, აგრეთვე კომპანიის Pol-ka მიერ, 2012 წელს. ეს არის დისნეის ერთ-ერთი ყველაზე რეიტინგული სერიალი, რომელიც 3 სეზონისაგან შედგება. იგი ერთი ჩვეულებრივი გოგონას, ვიოლეტას სიყვარულზე და ინტერესებზეა. ვიოლეტა მარტოხელა და ნიჭიერი მოზარდი. იგი მრავალი წელი სახლიდან მოშორებით ცხოვრობდა და ახლა მშობლიურ ბუენოს-აირესში ბრუნდება, სადაც პოულობს თავის ახალ მოწოდებას, მეგობრებს და სიყვარულს.
პერსონაჟები
'''
ვსევოლოდ ივანოვი
ვსევოლოდ ივანოვი (დ. 12 თებერვალი, 1895 — გ. 15 აგვისტო, 1963, მოსკოვი) — რუსი მწერალი, ლიტერატურულ ჯგუფ სერაპიონის ძმების წევრი. მის სამწერლო მოღვაწეობაზე დიდი გავლენა ჰქონდა მაქსიმ გორკის. მისი მოთხრობა „ჯავშნოსანი 14-69“ (1922) გადაკეთდა პიესად, რომლის საფუძველზე სანდრო შანშიაშვილმა შექმნა პიესა „ანზორი“.
ლიტერატურა
კატეგორია:დაბადებული 1895 კატეგორია:დაბადებული 12 თებერვალი კატეგორია:გარდაცვლილი 15 აგვისტო კატეგორია:გარდაცვლილი 1963 კატეგორია:XX საუკუნის რუსი მამაკაცი მწერლები‎
სამადაბადი (ბილიასუვარი)
სამადაბადი  (Səmədabad) — სოფელი აზერბაიჯანში, ბილიასუვარის რაიონში. მოსახლეობის რაოდენობა — 2 432 	 კაცი.
რესურსები ინტერნეტში
კატეგორია:ბილიასუვარის რაიონის სოფლები
ალმონასიდ-დე-ლა-სიერა
ალმონასიდ-დე-ლა-სიერა (Almonacid de la Sierra, Almonecir de la Sierra) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის ვალდეხალონის კომარკის შემადგენლობაში. ფართობი — 54,122089 კმ². მოსახლეობა — 753 კაცი (2020 წ.).
სქოლიო
კატეგორია:სარაგოსის მუნიციპალიტეტები
ვლადიმერ მედინსკი
მინი|ვლადიმერ მედინსკი ვლადიმერ მედინსკი (Влади́мир Ростисла́вович Меди́нский; დ. 18 ივლისი, 1970, სმელა, ჩერკასის ოლქი, უსსრ, სსრკ) — რუსი სახელმწიფო და პოლიტიკური მოღვაწე. 2012 წლის 21 მაისიდან რუსეთის ფედერაციის კულტურის მინისტრი.
ვლადიმერ მედინსკის პოლიტიკური კარიერა (მის შეხედულებებს ზოგიერთი მედია-საშუალება ხშირად ახასიათებს როგორც ულტრაკონსერვატიულს) დაიწყო 1992 წელს, მას შემდეგ, რაც მან დაამთავრა საერთაშორისო ურთიერთობების მოსკოვის სახელმწიფო ინსტიტუტის (МГИМО) საერთაშორისო ჟურნალისტიკის ფაკულტეტი. PR-ტექნოლოგიების სპეციალისტი მედინსკი, რომელსაც Forbes ახასიათებს როგორც „იდეოლოგიური კლანის ადამიანს“ XXI საუკუნეში ვლადიმერ პუტინის გუნდის წევრი გახდა. 2003 წელს გახდა სახელმწიფო დუმას დეპუტატი და მალევე გახდა შესამჩნევი ფიგურა რუსულ ისტებლიშმენტში; ცნობილი იყო, როგორც ეფიქტიური ლობისტი, რომელიც იცავდა სათამაშო, თამბაქოს, ლუდის და სარეკლამო ბიზნესის ინტერესებს.
მკითხველთა წრეში, მედინსკი ცნობილი იყო დაბალბიუჯეტიანი წიგნებით, რომელშიც გადმოცემული იყო რუსეთის ისტორიის მისეული ვერსია. ეს ისტორიები, რომელსაც თავად მედინსკი „ისტორიულ მითოლოგიას“ უწოდებს, აგებულია სამშობლოს მცველებისა და მტრების სტერეოტიპულ დაპირისპირებაზე, ისტორიული მოვლენების ავტორისეულ ინტერპრეტაციასა და სახელმწიფოს ინტერესებზე. 2012 წელს გამოვიდა მედინსკის პირველი რომანი „კედელი“, რომელიც მიეძღვნა რუსეთ-პოლონეთის 1609-1618 წლების ომის დროს სიგიზმუნდ მესამის ჯარის მიერ სმოლენსკის ალყაში მოქცევას. ეკრანიზაციის რომანი (რეჟისორი დიმიტრი მესხიევი) გამოვიდა 2016 წლის 4 ნოემბერს, ტელეარხ Россия-1-ზე.
პოლიტილოგ მედინსკის სადოქტორი ნამუშევარი ისტორიაში არაერთგვაროვნად შეაფასეს სამეცნიერო საზოგადოებაში, ხოლო მისი დისერტაციის შესწავლისას, მედინსკი დაადანაშაულეს პლაგიატში. ამ მოვლენების და 2011 წლის დუმის არჩევნებზე დამარცხების ფონზე, მედინსკის მინისტრად დანიშვნა 2012 წლის მაისში საზოგადოების მხრიდან კიდევ უფრო პოლარული შეფასებების მიზეზი გახდა. მედინსკის სკანდალებსა და კონფლიქტების შორის იყო მისი კონფლიქტი მწერალ დანილ გრანინთან, რუსეთის ფედერაციის სახელმწიფო არქივის დირექტორ სერგეე მირონენკოსთან, რეჟისორ ვიტალი მანსკისთან, ჰუმანიტარ მეცნიერთა და ჟურნალისტთა წრესთან (რომელთაც იგი ნამდვილი მეცნიერებიდან მოწყვეტასა და არაკომპეტენტურობაში ადანაშაულებდა). დავა იმის შესახებ, თუ რამდენად ახლოსაა კულტურის მინისტრი კულტურასთან და ინტელიგენციასთან მიდის მისი თანამდებობაზე ყოფნის მთელი პერიოდის განმავლობაში.
თავმჯდომარის რანგში, მედინსკის კურირებს რუსული სამხედრო-ისტორიული საზოგადოების ყველა პროექტს. მისი ხელმძღვანელობის ქვეშ, სამხედრო-ისტორიულმა საზოგადოებამ მოაწყო უფასო ტურების პროგრამა სხვადასხვა სახელოვანი ბრძოლების ადგილებში და აგრეთვე მოაწყო სამხედრო-ისტორიული ბანაკების სისტემა მოზარდებისთვის რუსეთიდან და ახლომდებარე ქვეყნებიდან.
კულტურის მინისტრობა
რუსეთის ფედერაციის მთავრობის თავმჯდომარის, დიმიტრი მედვედევის ინიციატივით და პრეზიდენტ ვლადიმერ პუტინის მხარდაჭერით მედინსკი რუსეთის ფედერაციის კულტურის მინისტრად დაინიშნა. მინისტრთა კაბინეტის შემადგენლობა გამოქვეყნდა 2012 წლის 21 მაისს. მედინსკის დანიშვნა მოულოდნელობა გახდა და პოლარული შეფასებები მიიღო. გადაწყვეტილებას მხარი დაუჭირა რუსეთის ლიბერალურ-დემოკრატიული პარტიის ლიდერმა, ვლადიმერ ჟირინოვსკიმ, ერთიანი რუსეთის გენერალური საბჭოს მდივნის მოადგილემ, ანდრეი ისაევმა, ფედერალური კრების სახელმწიფო დუმას კულტურის კომიტეტის თავმჯდომარის პირველმა მოადგილემ ელენა დრაპეკომ, დუმას დეპუტატმა სამართლიანი რუსეთიდან ილია პონოვარიოვმა, ფედერალური კრების ფედერაციის საბჭოს თავმჯდომარედ ვალენტინა მატვიენკომ, მოსკოვის კულტურის დეპარტამენტის ხელმძღვანელმა სერგეი კაპკოვმა. დანიშვნას აგრეთვე მხარი დაუჭირეს მწერალმა ვიქტორ ეროფეევმა, მოსფლიმის დირექტორმა კარენ შახნაზაროვმა, თეატრალურმა რეჟისორმა რომან ვიკტიუკმა და ოლეგ ტაბაკოვმა.
მედინსკის ხელმძღვანელობის ქვეშ, კულტურის სამინისტრომ შემოიღო კინოფილმების სუბსიდირების ახალი წესი, რომლის მიხედვითაც 2012 წლის დეკემბერში ცალკედ იყო გამოყოფილი კინოფილმები „სოციალურად მნიშვნელოვანი თემატიკით“ — მიძღვნილი ისტორიული თემებისთვის, წარმატების თანამედროვე ისტორიებისთვის, სამართლისთვის და წესრიგისთვის, მეცნიერების განვითარებისთვის, ოჯახისთვის და რუსული ლიტერატურის ოქროს ხანისათვის. 2013 წლის იანვარში სამინისტრომ ნიკიტა მიხალკოვის ინიციატივით გამოაქვეყნა 100 საბჭოთა ფილმის სია, რომელიც რეკომინდერებული იყო ყურებისთვის სასკოლო პროგრამის ფარგლებში.
2012-2013 წელს რუსეთის ფედერაციის კულტურის სამინისტრო გამოვიდა ინიციატივით, შეეტანათ ცვლილებები საგადასახადო კოდექსში, რომელიც შეამცირებდა საგადასახადო დატვირთვას კულტურისა და ხელოვნების დაწესებულებებზე. 2013 წელს მიღებული შესწორებების შესაბამისად, 2014 წლის 1 ოქტომბერს ძალაში შევიდა შეღავათები დღგ-სთან დაკავშირებით.
რუსეთის ფედერაციის გენერალურმა პროკურატორმა მედინსკის მინისტრობის დროს არაერთხელ აცნობა მინისტრ მედინსკის, რომ სამინისტროში ადგილი ჰქონდა საბიუჯეტო თანხების მიტაცებასა და გაფლანგვას.
სქოლიო
კატეგორია:დაბადებული 18 აგვისტო კატეგორია:დაბადებული 1970 კატეგორია:რუსი პოლიტიკოსები
უკანაუბნის მთავარანგელოზის ეკლესია
უკანაუბნის მთავარანგელოზის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის ნასოფლარ უკანუბანში. აგებულია გარდამავალ ხანაში.
სოფლიდან სამხრეთით 2 კმ-ზე, მთაზე მდებარე დარბაზული ეკლესია ადგილობრივი წარმოშობის ფლეთილი ქვითა ანაგები. ეკლესია გეგმით სწორკუთხა მოხაზულობისაა, აღმოსავლეთით გააჩნია შებრტყელებული, ნალისებრი ფორმის აბსიდა, რომლის ცენტრშიგაჭრილია არქიტრავული სარკმელი. ჩრდილოეთით და სამხრეთით თითო სწორკუთხა ნიშაა. აბსიდი დარბაზისგან გამოყოფილია მხრებით. კედლები შემორჩენილია მიწის ზედაპირიდან 2-2,5 მეტრის სიმაღლეზე. დასავლეთ კედელში ერთი სწორკუთხა სარკმელია. სამხრეთის არქიტრავულ შესასვლელს ნაოთხალები აქვს. კამარა და კონქი ჩამოქცეულია. ინტერიერი სავსეა ჩამონაშალი ქვითა და მიწით.
ლიტერატურა
კატეგორია:ახალგორის მუნიციპალიტეტის ტაძრები
ვანთის სამების ეკლესია
ვანთის სამების ეკლესია, ჩიტიკას საყდარი — არქიტექტურული ძეგლი, მდებარეობს სოფელ ვანთის სამხრეთით, 1,5 კილომეტრზე. თარიღდება ადრინდელი შუა საუკუნეებით.
ეკლესია დარბაზულია (4x2,8 მ). ნაგებია მოზრდილი ზომის, ნატეხი ქვითა და რიყის ქვით, რომელთა წყობა ქაოსურია.
ერთადერთი შესასვლელი დასავლეთითაა. კარი ნალისებრი თაღითაა გადახურული. აღმოსავლეთით ნალისებრი, ღრმა აფსიდია, რომლის ცენტრში მცირე, ოთხკუთხა სარკმელია გაჭრილი. სარკმლის ჩრდილოეთით და სამხრეთით მოწყობილია თითო ოთხკუთხა ნიშა. ქვემოთ კი, კედელზე, კუბური ფორმის ტრაპეზია მიდგმული. დარბაზი გადახურულია ქარგილზე სხმული, ნახევარცილინდრული ჯამარით. ინტერიერი შელესილია და შეთეთრებულია.
2012 წელს სოფლის მკვიდრმა, მ. ქევხიშვილმა, ეკლესია დაუდევრად გაარემონტა: აღადგინეს კამარის დასავლეთ ნახევარი, ჩამოშლილი საპირე წყობა და შენობა ღარისებრი კამარით გადახურეს.
ლიტერატურა
კატეგორია:თელავის მუნიციპალიტეტის ტაძრები
ველური აკვარიუმი
300პქ|მინი|[[ვენესუელაში შექმნილი ველური აკვარიუმი]]
ველური აკვარიუმი — დროებითი აკვარიუმი, რომელიც შეიცავს იმავე მასალებს რაც ჰაბიტატშია.
შექმნის ისტორია
პირველი ველური აკვარიუმი შეიქმნა 2011 წელს ვენესუელის ტროპიკულ ჯუნგლებში. მისი ავტორი ვენესუელელი ფოტოგრაფი, მკვლევარი, წყლის ექსპერტი, აუდიო/ვიზუალების მხატვარი, და დოკუმენტური ფილმების ავტორი აივან მიკოლჯია.
ველური აკვარიუმის იდეა აგრეთვე განხორციელდა 2016 წელს საქართველოში (გორი/მდ. მეჯუდა) აივან მიკოლჯის პროექტის თანაავტორ გიორგი ხიზანიშვილის მიერ. მან თავისი აკვარიუმთან მუშაობის და ურთიერთობის 26 წლიანი გამოცდილებით, შეძლო შეექმნა ველური აკვარიუმი.
მოკლე მიმოხილვა
ველური აკვარიუმი ავსებს ბიოტოპური აკვარიუმისა და ბუნებას შორის არსებულ ნიშას/შუალედს. ბიოტოპური აკვარიუმის შექმნისას ადამიანთა გარკვეული ნაწილი ეძებს ინფორმაციას და კითხულობს კონკრეტული ტიპის ბიოტოპის და მისი ბინადრების შესახებ, ზოგიც კი არასწორად ქმნის ბიოტოპს. ველური აკვარიუმი კი მაყურებლისთვის სრულ ინფორმაციას იძლევა — სად და როგორ ბუნებრივ პირობებში ბინადრობს თევზის, კიბოსნაირის თუ წყლის მცენარის სახეობა.
მარცხნივ|მინი|აივან მიკოლჯი ველური აკვარიუმის შექმნისას
ველურ აკვარიუმში შეიძლება შეიქმნას განუმეორებელი ხელწერა, ყველასგან განსხვავებული სტილი და რაც მთავარია, მას ახასიათებს იმპროვიზაცია. ველური აკვარიუმი არის დროებითი/მომენტალური და ის აუცილებლად ღია ცის ქვეშ იქმნება. სახლში მას ვერ ვიქონიებთ. ველურ აკვარიუმს შეუძლია განიცადოს "მეტამორფოზა" თუ მას სახლში შევიტანთ ის დაკარგავს ველური აკვარიუმის სახელს და გახდება უნიკალური ბიოტოპური აკვარიუმი.
ნებისმიერი ბიოტოპური თუ ბუნებრივი აკვარიუმი წარმოადგენს ჩაკეტილ სისტემას გარდა ველური აკვარიუმისა, რადგან ბოლოს ველური აკვარიუმის ყველა ბინადარი თავის ადგილს უბრუნდება. მიუხედავად იმისა, რომ ბუნებაში არაფერია მუდმივი, ითვლება, რომ ველურმა აკვარიუმმა შესაძლოა, შეცვალოს შეხედულებები. 2016 წელს ან თვეების წინ იგივე ადგილას სადაც თევზები ბინადრობდნენ, აღნიშნულ ადგილზე აღარ იყვნენ, რადგან თევზების ზოგიერთ სახეობას ახასიათებს ადგილსამყოფელის შეცვლა გამრავლების და ზრდის პროცესში, ან საკვების ბაზის ამოწურვის შემდეგ. მსგავსი ინფორმაცია დაეხმარება როგორც მკვლევარებს, ისე აკვარიუმის მოყვარულებს.
მინი|ველური აკვარიუმის შექმნის პროცესი
ოთახებში, დარბაზებში ან სხვა დახურულ შენობებში შექმნილი ბიოტოპები თუ სხვა ბუნებრივი აკვარიუმები იქმნება მასალის იმ მცირე არჩევნის გათვალისწინებით (ფესვები, ქვები, ფოთლები, წყლის მცენარეები) და ასე შემდეგ. ველური აკვარიუმი კი ღია ცის ქვეშ იწყობა, სადაც არჩევანი უსაზღვროა. ერთმანეთის გვერდით წარმოდგენილია ბუნებრივი დეკორაციები.
ველური აკვარიუმი ადამიანს დაეხმარება ეკოლოგიურ პრობლემებზე ინფორმაციის სწრაფად მიღებაში. ველური აკვარიუმი შეცდომას არ უშვებს, ის სავსეა იმ ბალანსით, რომელიც ევოლუციის მილიონობით წლების განმავლობაში დამყარდა ბუნებაში, რაც ადამიანს მხოლოდ კარგისკენ ან ახლისკენ უბიძგებს. ეს თვისება სხვა აკვარიუმებს არ ახასიათებთ.
სახეობის გავრცელების არეალი წარმოადგენს ტერიტორიას, რომელზეც სხვადასხვა ცოცხალი ორგანიზმების ჯგუფი ბინადრობს. როგორც წესი მსგავსი არეალი სხვადასხვა ტიპის ბიოტოპებს მოიცავს. აქედან გამომდინარე, სახეობების გავრცელების არეალში შესაძლებელია შეიქმნას რამდენიმე სხვადასხვა ველური აკვარიუმი, რაც ხელს შეუწყობს მის მრავალფეროვნად წარმოჩენას. მეტიც, არა მარტო გავრცელების არეალში, არამედ ერთ წყლის სისტემაშიც კი შეიძლება არსებობდეს რამდენიმე ბიოტოპი გასნხვავებული პირობებით და ცოცხალი ორგანიზმებით (მაგალითად სწრაფი დინების მქონე ცივი და ჟანგბადით მდიდარი წყლების ბიოტოპი, ან მდინარის მეჩხერი წყლების ბიოტოპი, რომლის ფსკერი უხვადაა დაფარული ფესვებითა და გაცვენილი ფოთლებით, ხოლო წყლის pH მაჩვენელი დაბალია და ა.შ.). ამ ყველაფრის დეტალურად, სრულყოფილად და სწრაფი ინფორმაციის მიღებაში ადამიანს დაეხმარება ველური აკვარიუმი.
როგორც ბუნებრივი ეკოსისტემა, აკვარიუმი შეიცავს გარემოს და ცოცხალ ორგანიზმებს. ამოცანაა, შეიქმნას მეტნაკლებად წარმატებული და საჭირო პირობები თევზებისთვის, კიბოსნაირებისთვის თუ წყლის მცენარეებისთვის. ველურ აკვარიუმში ეს ამოცანა გადაჭრილია, თუმცა რამდენიმე წუთით ან საათით. ფილტრის ჩაყენებით ან რამდენიმე დღით დატოვებით ის დაკარგავს ველური აკვარიუმის ფუნქციას.
მინი|მარცხნივ|ველური აკვარიუმი
მიუხედავად იმისა, რომ ველური აკვარიუმი არის დროებითი და მომენტალური, მას შეუძლია ადამიანს მიაწოდოს ისეთი ინფორმაცია, როგორიც არის გეოგრაფიული მდებარეობა, ბიოტოპების მრავალფეროვნება, ეკოლოგიური პრობლემები, ცოცხალი ორგანიზმების სახეობრივი მრავალფეროვნება, ცოცხალი ორგანიზმების ხარისხი, ადგილსამყოფელის ხარისხი, ამინდიდან გამომდინარე, თევზების და წყლის ფერი (ღრუბლიანი, მზიანი, წვიმა, თოვლი და ასე შემდეგ.) მეტიც, ველურ აკვარიუმებს ახასიათებს  დაბალანსების მრავალფეროვნება – ერთ-ერთი მათგანი სუნია. ნებისმიერ სხვა ყველა აკვარიუმს სჭირდება გარკვეული დრო ბალანსისთვის, ბალანსის დასრულებისას კი ნორჩი ყვავილის სუნი დაჰკრავთ. თუ ადამიანი სხვადასხვა ველურ აკვარიუმს დაყნოსავს, მიიღებს სხვადასხვა სუნს, გეოგრაფიული მდებარეობიდან და ბიოტოპებიდან  გამომდინარე – არის ეს გრუნტი, ფოთლები, ტოტები, ფესვები, შავი თუ თეთრი წყლები და მათში შემავალი უამრავი ნივთიერება – თიხა თუ სხვა. ეს გამოწვეული იქნება ფორმირებული ბიოტიკურ და აბიოტიკურ ფაქტორთა კომპლექსით.
ველური აკვარიუმი, როგორც ბუნების ნაწილი, გადმოტანილი ხელოვნურ სივრცეში, ნათდება ბუნებრივი საშუალებით — მზის სხივებით, იმისთვის, რომ სრულფასოვნად იყოს აღქმული წყლის სამყაროს სიდიადე. სწორედ ბუნებრივი პირობების (მზე, მთვარე, ამინდი, ირგვლივ ცოცხალი ბუნება) სინთეზში ხდება მისი როგორც უნივერსალური აკვარიუმის აღქმა აკვარიუმის მოყვარულთა მიერ.
ველურ აკვარიუმს შეიძლება ჰქონდეს როგორც უნივერსალური აკვარიუმის ფუნქცია აკვარიუმის მოყვარულთათვის, ასევე გამოიყენებოდეს მეცნიერთა მხრიდან წყლის სამყაროს სამეცნიერო კვლევებისა და დაკვირვებებისთვის. ველურ აკვარიუმს არ გააჩნია სტანდარტები და მკაფიო საზღვრები, ნებისმიერი სხვა აკვარიუმი კი სტანდარტებს ითხოვს. ველური აკვარიუმი არ არის შეზღუდული კონკრეტული ბიოტოპის საბინადრო პირობებით. მასში შეიძლება იმაზე მეტი თევზის მოთავსება, ვიდრე გათვლილია მათი რაოდენობა მოცემულ ტევადობაზე. ბუნებაში შესაძლებელია მოცემული აკვარიუმის ტევადობაზე გათვლილი თევზების ორი, სამი ან ოთხი ათეულით მეტი რაოდენობის ხილვა.
ველური აკვარიუმები აგრეთვე შექმნილია სხვადასხვა ქვეყნებში. მისი ავტორები არიან ენრიკო გუი (იტალია, 2016), პაველ ვოგელსინგერი (პოლონეთი, 2016), ელენა მაზურეკი (რუსეთი, 2016).
სქოლიო
კატეგორია:აკვარიუმები
თინიკაანის კვირაცხოვლის ეკლესია
იმ ადგილს, სადაც შემორჩენილია ნაგებობის ნაშთი, მოსახლეობა კვირაცხოველს უწოდებს. ნაგებობა გეგმით კვადრატს უახლოვდება. იგი ამოვსებულია მიწით და ქვით. გადახურვა ჩანგრეულია. სამშენებლო მასალად გამოყენებულია ფლეთილი ქვა.
ლიტერატურა
კატეგორია:ახალგორის მუნიციპალიტეტის ტაძრები
კაპილიასის რაიონი
კაპილიასის რაიონი (Distrito de Capillas) — რაიონი პერუში, უანკაველიკის რეგიონის კასტროვირეინის პროვინციაში. მდებარეობს ზღვის დონიდან 3 213 მეტრზე. 2007 წლის მონაცემებით, მოსახლეობა 1 884 ადამიანს შეადგენდა, სიმჭიდროვე 4.7 ადამიანი კმ²-ზე. ფართობი 397.95 კმ²-ია.
რესურსები ინტერნეტში
კატეგორია:უანკაველიკის რეგიონის რაიონები კატეგორია:კასტროვირეინის პროვინციის რაიონები
სამანტა შვებლინი
სქოლიო
კატეგორია:დაბადებული 1978 კატეგორია:XX საუკუნის არგენტინელი მწერლები კატეგორია:XXI საუკუნის არგენტინელი მწერლები კატეგორია:არგენტინელი ქალი მწერლები კატეგორია:XX საუკუნის არგენტინელი ქალი მწერლები კატეგორია:XXI საუკუნის არგენტინელი ქალი მწერლები
ფრიც ტოდტი
ფრიც ტოდტი (Fritz Todt; დ. 4 სექტემბერი, 1891, პფორხცაიმი, გერმანიის იმპერია — გ. 8 თებერვალი, 1942, რასტენბურგი, მესამე რაიხი) — გერმანელი სახელმწიფო და პოლიტიკური მოღვაწე. შედიოდა ჰიტლერის კაბინეტში. 1940-1942 წლებში იკავებდა შეიარაღების და საბრძოლო არსენალის რაიხსმინისტრის პოსტს. იყო SA-ის ობერგრუპენ ფიურერი და ლუფტვაფეს გენერალ მაიორი. გარდაიცვალა 1942 წლის 8 თებერვალს
ლიტერატურა
კატეგორია:დაბადებული 4 სექტემბერი კატეგორია:დაბადებული 1891 კატეგორია:გარდაცვლილი 8 თებერვალი კატეგორია:გარდაცვლილი 1942 კატეგორია:ნაცისტური პარტიის წევრები კატეგორია:ნაცისტური გერმანიის პოლიტიკური მოღვაწეები
კისისხევის ღვთისმშობლის ეკლესიის კომპლექსი
ღვთისმშობლის ეკლესია
ღვთისმშობლის ეკლესია სამნავიანი ნაგებობაა, სავარაუდოდ თარიღდება ადრიანი შუა საუკუნეებით, ეკლესია ძლიერ დაზიანებულია. მისგან, დაახლოებით 3-3,5 მეტრ სიმაღლეზე. მხოლოდ აღმოსავლეთ ნაწილიღა დგას, დანარჩენი კედლები, სამხრეთ და დასავლეთ კედლების მცირე მონაკვეთების გარდა, ნანგრევებით, მიწით და მცენარეულბით დაფარულია იმდენად, რომ შენობის აღნაგობის ზუსტად დადგენა არ ხერხდება. ეკლესიის შემორჩენილი კედლები ნაგებია მოზრდილი ზომის, საგულდაგულოდ შერჩეული, რიყის ქვით, რეებიც დაწყობილია წესიერ, თარაზულად გამავალ რიგებად.
Hello (ადელის სიმღერა)
„Hello“ — ინგლისელი მომღერალ და სიმღერების ავტორ ადელის სიმღერა. იგი გამოვიდა 2015 წლის 23 ოქტომბერს, ლეიბლზე XL Recordings, როგორც პირველი სინგლი მომღერლის მესამე სტუდიური ალბომიდან 25. სიმღერის თანაავტორია პროდიუსერი გრეგ კერსტინი. "Hello" არის ბალადა, შესრულებული ფორტეპიანოზე, სოულის გავლენით და ტექსტებით ნოსტალგიისა და მწუხარების თემებით. გამოცემისთანავე სიმღერა მუსიკალურმა კრიტიკოსებმა დადებითად შეაფასეს, შეადარეს რა იგი მომღერლის წინა ნამუშევრებს და აღიარეს მისი ტექსტები და ადელის ვოკალი.
კისისხევის ღვთისმშობლის ეკლესიის კომპლექსი
ღვთისმშობლის ეკლესია
ეკლესიის გეგმა აღმოსავლეთ-დასავლეთის მიმართულებით წაგრძელებული სწორკუთხედია. შესასვლელი სამხრეთიდან და დასავლეთიდანაა. ორივე კარი თაღოვანი ყოფილა და შირიმის, სუფთად გათლილი ქვებით ყოფილა ნაწყობი. ორივე შესასვლელს მხოლოდ თითო წირთხლი და მასზე დაყრდნობილი თაღის წყობის ორ-ორი ქვაღა შემორჩა. ორივე წირთხლი დასრულებულია იმპოსტით, რომლებსაც ერთმანეთისგან განსხვავებული სიმაღლე და პროფილი აქვს. სამხრეთით შესასვლელის იმპოსტი ოდნავ მაღალია. მის პროფილს თარო და დახრილი სიბრტყე შეადგენს დასავლეთ შესასვლელის იმპოსტის პროფილს კი თარო და შეზნექილი ზედაპირი. დასავლეთით შესასვლელი, სიმაღლით, სამხრეთისას უსწორდებოდა, მაგრამ როგორც ჩანს ამ უკანასკნელზე ოდნავ უფრო განიერი ყოფილა.
საკურთხევლის აფსიდი მკვეთრად გამოხატული, ნალისებრი მოხაზულობისაა. აფსიდის ღერძზე, პარალელურწირთხლებიანი, ნახევარწრიულთავიანი სარკმელია, რითიც მთლიანდ შირიმითაა გამოყავნილი. საკურთხეველი, სარკმლის ძირის დონემდე, ნანგრევებითაა ამოვსებული და მისი არქიტექტურა გადაწყვეტა არ ირკვევა. გვერდით ნავები, უფასიდოა აღმოსავლეთით დასრულებული არიან სწორ კედლით, რეებიც თითქმის აფისდის შემორჩენილი კედლის თანაბარ სიმაღლეზე დგანან. მიუხედავად იმისა, არც ერთისა და არც მეორეს, გადამხურავი კონსტრუქციის არავითარი კვალი არ შემოღვა. ეგრეთ წოდებული სიბიწროვის მიუხედავად ისინი შემაღლებულ პროპორციებით იყო გადაწყვეტილი.
Hello (ადელის სიმღერა)
სიმღერის მუსიკალური ვიდეოს რეჟისორია ქსავიე დოლანი. მასში მონაწილეობენ ადელი და ტრისტან უაილდსი. ვიდეო 24 საათის განმავლობაში 27.7 მილიონმა ადამიანმა იხილა. BBC-ის ეთერში აგრეთვე გავიდა გადაცემა Adele at the BBC, რომლის ეთერში მომღერალმა სიმღერა ცოცხლად შეასრულა.
კისისხევის ღვთისმშობლის ეკლესიის კომპლექსი
ნანგრევი
ეკლესიის დასავლეთით, თხუთმეტიოდე მეტრზე, შემორჩენილია სწორკუთხა მოხაზულობის, აღმოსავლეთიდან დასავლეთისკენ მიმართულებით წაგრძელებული, მოზრდილი შენობის ნანგრევი. შემორჩენილია მხოლოდ სამხრეთით და ჩრდილოეთთ კედლების მცირე ნაწილები, რომლებიც შერეული რიყის ქვის სწორი რიგებითაა ნაგები. მათ შორის სამხრეთით კედლის ნათალი, შირომის ქვით გამოყვანილი კარის წირთხლის მცირე ნაწილი შემორჩა.
მინაშენი
ნაგებობას ჩრდილოეთიდან ეკვრის მასზე ბევრად მოკლე, რიყის ქვის ირეგულარული წყობით ნაგები, სწორკუთხა გეგმის მქონე მინაშენი. რასაც იგი, როგორ ჩანს, ჩრდილოეთ კედელში არსებული კარით უკავშირდებოდა. დამოუკიდებელი შესასვლელი მინაშენს აღმოსავლეთიდან აქვს. შემორჩენილია სამხრეთით, წირთხლის მცირე ნაწილი, ამავე კედლის სამხრეთით კიდესთან მოწყობილია თაღოვანი ნიშა. მინაშენის სამხრეთით და დასავლეთით კედლებში თითო, სწორკუთხა სარკმელია გაჭრილი. მინაშენი გადახურულია რიყის წვრილი ქვით ნაწყობი ცილინდრული კამარით, რომლის ღერძი სამხრეთიდან ჩრდილოეთისკენაა მიმართული.
ეკლესიის სამხრეთ-დასავლეთით ორმოციოდე მეტრზე, რიყის ქვით ნაგები, გაურკვეველი დანიშნულების ნაგებობის კედლის ნაშთი და მიწაში ჩადგმული ქვევრია შემორჩენილი.
თინა წავკისელი
ბიოგრაფია
დაიბადა სოფელ წავკისში. იყო გაბაშვილის ყმა. მისი ნამდვილი სახელი და გვარია თინა ფეიქრიშვილი. იგი გარდაიცვალა ბატონყმური უსამართლობისა და უცხო დამპყრობლების წინააღმდეგ ბრძოლაში.
ცნობილია, რომ თინა წავკისელს ბატონმა ნამუსი ახადა. გაუბედურებულმა და შეურაცხყოფილმა თინამ შური იძია ავხორც ბატონზე. იმავე ღამეს ის მოკლა და სასახლიდან ისე გაიქცა, რომ მის გზა-კვალს ვერავინ მიაგნო. სხვა გადმოცემით კი, ბატონის მიერ შეურაცხყოფილი და განაწამები თინა ახალგაზრდა ქალ-ვაჟებთან ერთად სოფლად მოთარეშე, გარყვნილ და გადაგვარებულ ფეოდალებს მოუტაცებიათ და მიუყიდიათ ირანელებისთვის, რომელთაც ტყვედქმნილ ქალებისთვის ნამუსის ახდა მოუნდომებიათ. ირანელებისაგან ფარულად თინა მოლაპარაკებია მასთან მყოფ ტყვეებს და, როცა მტაცებლებს უცდიათ თავიანთი ბოროტი განზრახვის შესრულება, თინასა და მის ბედში მყოფ ქართველ ქალებს წაურთმევიათ მათთვის ხანჯლები, ყველა დაუხოციათ, შემსხდარან ცხენებზე და ჩამოსულან თბილისში მეფის სასახლეში. მათ ერეკლე მეფისათვის უამბიათ თავზე გადამტყდარი უბედურება. ქალების გმირობით გაკვირვებულ პატარა კახს ისინი სასახლეში დაუტოვებია. მეფის სასახლეში თინამ კარგად შეისწავლა თოფის სროლა, ხმლისა და ხანჯლის ხმარება, ცხენზე ჯდომა. მას გარეშე მტრების წინააღმდეგ ბრძოლებში აქვს მონაწილეობა მიღებული და არა ერთგზით უსახელებია თავი.
თინა წავკისელის ასეთი მამაცური მოქმედებით ხალხი იყო აღფრთოვანებული. ის, როგორც მებრძოლი და გმირი ქალი ერეკლე მეფეს განსაკუთრებით უყვარდა. თინა გათხოვების მსურველი არ ყოფილა, მაგრამ ერთ-ერთ ბრძოლაში მას და რომელიღაც სახელოვან მებრძოლ ვაჟკაცს მტრის წინააღმდეგ ისე მამაცურად უბრძოლიათ, რომ პატარა კახს ძლიერ მოსწონებია ისინი, ორივე მოუწვევია თავისთან და უთხოვია შეუღლება. თინასა და უცნობ მებრძოლს აუსრულებიათ მეფის მამაშვილური თხოვნა.
ახლად ჯვარდაწერილი ცოლ-ქმარი სოფელ წავკისში დასახლებულან. ისინი, სანამ დასახლდებოდნენ, სოფლელებისაგან იღებდნენ შემწეობას, ხოლო სოფლის დახმარებით და საკუთარი შრომით, დროთა ვითარებაში შექმნეს ოჯახი. თინა მალე ორი შვილის დედა გახდა, მიუხედავად ამისა, მას სამშობლოს სამსახურისთვის თავი არ დაუნებებია. როგორც დ. ჯანაშვილი აღნიშნავს, ერთხელ ერეკლე მეფეს სოფელ წავკისის ყველა გლეხი მდევრად გაუყვანია. ამ დროს სეფელში ხმა დარხეულა, წავკისს დარბევას უპირებენ თათრებიო. თინას გაუგია თუ არა ეს ამბავი, მაშინვე სოფლის ახლოს, ერთ დოდ კოშკში შეუხიზნია სოფლის დედაკაცები, გოგო-ბიჭები, მოხუცები და ავადმყოფები, ამის შემდეგ კოშკის კიბის სათოფეებზე დაუწყვია ფუტკრის სკები, ჩაუკეტავს ორივე მხრის ძირის კარები შიგნიდან და თან უბრძანებია: ჩემო შვილებო მეზობლებო და თანამოძმენო, მე მივდივარ ქალაქ თბილისს, რათა ჩვენს მფარველს, პატარა კახს შევატყობინო მტრის თავდასხმა. თქვენ ნუ გეშინიათ, მაგრად იყავით. თუ მტერი კოშკს მოადგება, დაამტვრევს ძირის კარებს და ამოვა კიბეზე. თქვენ სკიდან ფუტკარი გაუშვით, რომ მშვიდობიან მოსახლეობაზე მომხდური, თავზეხელაღებული მტერი ჩვენს მოსვლამდე შეაჩეროს.